Грчко-турски рат (1897)
Грчко-турски рат 1897., такође познат под именом Тридесетодневни рат или Црна '97 у Грчкој, је био рат вођен између Краљевине Грчке и Османског царства. Његов непосредни повод је било питање статуса османске провинције Крит, где је грчка већина већ дуго тражила уједињење са Грчком и подигло Критски устанак. Као резултат интервенције Великих сила након рата, 1898. године створена је аутономна Критска држава под османским суверенитетом и са принцом Ђорђем од Грчке као високим комесаром. Ово је био први рат у ком је грчко војно и политичко руководство било на проби после Грчког рата за независност.